Hosćencarjo zwólniwi posłužby podłu pućowanskich šćežkow poskićeć
Róžant (JK/SN). W gmejnje Ralbicy-Róžant so dźěłowa skupina dale prócuje pućowanske šćežki wutworić. Zo bychu při naročnym dźěle – planować a naćisnyć móžne šćežki za pućowanje pak pěši pak z kolesom po delanskej gmejnje – dale přišli, su sej na swoje njedawne zetkanje přeprosyli hosćencarjow a poskićowarjow wšelakich posłužbow na teritoriju gmejny. W prěnim rjedźe dźěše wo to, hač su woni zwólniwi, swoje słužby podłu móžnych pućowanskich šćežkow poskićeć a atraktiwitu móžnych šćežkow polěpšić.
Zasadnje su hosćencarjo zwólniwi so wobdźělić, dźe-li wo to, turistow a hosći gmejny derje zastarać a jim přijomny přebytk w Delanach zaručić. Dźěłowa skupina wobroći so wosebje na zastu- pjerjow wjesnych radow, wo tym rozmyslować, što je wosebiteho a wobhladanjahódneho w delanskich wjeskach. Wšitke wosebitostki měli so na gmejnje přizjewić, zo bychu je tam do móžnych pućowanskich šćežkow zapřijeli. To by móžny zakład był, tematiske šćežki wutworić.
slk_Latn szl_Latn szl_Latn